Diari Oficial de la Generalitat Valenciana


Sumari del DOGV 8052, del 31-05-2017 (2017/3810)

RESOLUCIÓ de 23 d'octubre de 2015, de la consellera d'Agricultura, Medi Ambient, Canvi Climàtic i Desenvolupament Rural, per la qual s'encarrega a l'Entitat Pública de Sanejament d'Aigües Residuals de la Comunitat Valenciana la contractació d'obra i assistència tècnica de les actuacions necessàries per a l'habilitació i la connexió dels pous de la Garrofera i l'Escala als depòsits reguladors de capçalera per a subministrament de suport al sistema general d'aigua potable a la comarca de la Ribera.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8052

Data del DOGV
:   31-05-2017

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2017/3810


Data del document
:   23-10-2015

Organisme emissor
:   Conselleria d'Agricultura, Medi Ambient, Canvi Climàtic i Desenvolupament Rural

Tipus de document
:   Resolució

Descriptors 

:   * Conselleria d'Agricultura, Medi Ambient, Canvi Climàtic i Desenvolupament Rural

RESOLUCIÓ de 23 d'octubre de 2015, de la consellera d'Agricultura, Medi Ambient, Canvi Climàtic i Desenvolupament Rural, per la qual s'encarrega a l'Entitat Pública de Sanejament d'Aigües Residuals de la Comunitat Valenciana la contractació d'obra i assistència tècnica de les actuacions necessàries per a l'habilitació i la connexió dels pous de la Garrofera i l'Escala als depòsits reguladors de capçalera per a subministrament de suport al sistema general d'aigua potable a la comarca de la Ribera. [2017/3810]  
Antecedents de fet  
  
Davant de la inexistència d'alternatives al proveïmentt d'aigua potable, al que prové de l'actual ETAP, es considera necessari fer el condicionament i la connexió dels pous de referència al sistema de l'ETAP, mitjançant els depòsits de Ribera I, amb la finalitat de poder garantir el subministrament ple davant de qualsevol avaria o tasca necessària de manteniment, tal com es detalla en l'informe adjunt.  
  
Fonaments de dret  
  
L'article 15 de la Llei 30/1992, de 26 de novembre, de règim jurídic de les administracions públiques i del procediment administratiu comú (d'ara en avant LRJPAC), disposa que la realització d'activitats de caràcter material, tècnic o de serveis de la competència dels òrgans administratius o de les entitats de dret públic podrà ser encarregada a altres òrgans o entitats d'aquesta o de distinta administració, per raons d'eficàcia, o quan no es posseïsquen els mitjans tècnics idonis per al seu exercici; així com que l'encàrrec de gestió entre òrgans administratius o entitats de dret públic pertanyents a la mateixa administració, haurà de formalitzar-se en els termes que establisca la seua pròpia normativa, i haurà de ser, en tot cas, publicada per a la seua eficàcia en el diari oficial corresponent.  
Respecte d'això, la Llei 2/1992, de 26 de març, de sanejament de les aigües residuals de la Comunitat Valenciana determina en l'article 3 que correspon a la Generalitat, entre altres atribucions, l'explotació de les instal·lacions i serveis que promoga directament, així com que la Generalitat podrà utilitzar qualsevol mecanisme del conveni, concertat, organitzatiu o funcional, en el cas que això contribuïsca a millorar l'eficàcia de la gestió pública.  
En aquest sentit, la llei esmentada concep l'Entitat Pública de Sanejament d'Aigües Residuals de la Comunitat Valenciana com una entitat de dret públic de la Generalitat de caràcter instrumental, en l'objecte de la qual inclou la gestió, l'explotació d'instal·lacions i serveis, i l'execució d'obres de tractament, depuració i, si escau, reutilització d'aigües depurades; i li atribuix en l'article 16.a, entre altres funcions, la de gestionar l'explotació de les instal·lacions i executar les obres de sanejament i depuració que l'Administració de la Generalitat determine, així com aquelles altres que li puguen encarregar les entitats locals o altres organismes.  
Finalment, d'acord amb l'article 12.4 del Decret 158/2015, de 18 de setembre, del Consell, pel qual s'aprova el Reglament orgànic i funcional de la Conselleria d'Agricultura, Medi Ambient, Canvi Climàtic i Desenvolupament Rural, l'Entitat Pública de Sanejament d'Aigües Residuals de la Comunitat Valenciana està actualment adscrita a la conselleria mencionada.  
En virtut d'això, i de conformitat amb el que establixen l- article 15 de la Llei 30/1992, de 26 de novembre, article 16.a de la Llei 2/1992, de 26 de març, article 28 de la Llei 5/1983, de 30 de desembre, de Goverm Valencià, i article 12,4 del Decret 158/2015, de 18 de setembre, del Consell, resolc:  
  
Encarregar a l'Entitat Pública de Sanejament d'Aigües Residuals de la Comunitat Valenciana la gestió de la contractació d'obra i assistència tècnica de les actuacions necessàries per al condicionament i la connexió dels pous de la Garrofera i l'Escala als depòsits reguladors de capçalera per a subministrament de suport al sistema general d'aigua potable a la comarca de la Ribera, de conformitat amb les dades i necessitats descrites en l'informe que s'hi adjunta.  
  
Contra aquesta resolució, que posa fi a la via administrativa, es podrà interposar, amb caràcter potestatiu, un recurs de reposició davant del mateix òrgan que la dicta, en el termini d'un mes, comptat des de l'endemà de la notificació, de conformitat amb els articles 116 i 117 de la Llei 30/1992, de 26 de novembre, de règim jurídic de les administracions públiques i del procediment administratiu comú; o bé impugnar-se davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos, des de l'endemà de la notificació, de conformitat amb l'article 46 de la Llei 29/1998, reguladora de la jurisdicció contenciosa administrativa, tot això sense perjudici que puga exercitar-se qualsevol altre recurs que s'estime convenient.  
  
València, 23 d'octubre de 2015.- La consellera d'Agricultura, Medi Ambient, Canvi Climàtic i Desenvolupament Rural: Elena Cebrián Calvo.